OpenLLM-France/wikimedia huggingface dataset:
# Balonmano Sagunto

Club Balonmano Sagunto Saguntoko emakumezkoen eskubaloi taldea da, 1978an sortua. Espainiako palmaresik onena izan du eta Europan ere garaipen handiak lortu ditu.

## Historia

Taldea Sagunto hirian sortu zen 1978an ofizialki, baina aurretik ere liga batzuk irabaziak zituen. Hiru hamarkadatan Espainiako talde nagusia izan zen eta 1997an Europako Kopa eta Superkopa eskuratu zituen. 2011 urtean babesle gabe gelditu zen eta 2012an hirugarren egin arren azkenean desegin egin behar izan zuen. Gaur egun CE Handball Marítim izenarekin ari da.

## Izenak

Babeslearen araberako izena izan zuen.
* Medina Valencia (1967-1980)
* Íber Valencia (1981-1992)
* Mar Valencia (1993-1994)
* El Osito L'Eliana (1995-2004)
* Mar Sagunto (2005- )

## Palmaresa
### Espainian: 51

* Espainiako liga (27): 1968, 1969, 1974, 1979, 1980, 1981, 1982, 1983, 1984, 1985, 1986, 1987, 1988, 1989, 1990, 1991, 1992, 1993, 1994, 1995, 1996, 1997, 1998, 2000, 2001, 2002, 2005
* Erreginaren Kopa (20): 1981, 1982, 1983, 1984, 1985, 1986, 1987, 1988, 1989, 1991, 1992, 1993, 1994, 1995, 1996, 1997, 1998, 1999, 2000
* Espainiako Superkopa (4): 1999–00, 2001–02, 2002–03, 2005–06

### Europan: 3

* EHF Txapeldunen Liga (1): 1997.
* EHF Errekopa (1): 2000.
* Europako Superkopa (1): 1997.

## Kanpo estekak

* Datuak: Q15059508
* Multimedia: Balonmano Mar Sagunto / Q15059508
# Balore-burtsa

    Artikulu hau salerosketak bideratzen dituen erakundeari buruzkoa da; beste esanahietarako, ikus «Burtsa (argipena)».
Balore-burtsa baloreen salerosketarako negoziazioak bideratu egiten dituen erakundea da. Baloreak honako hauek izan daitezke: sozietateen akzioak, bonu publikoak eta pribatuak, ziurtagiriak, partaidetza-tituluak, eta abar. Balore-burtsako salerosketetarako, agente guztien artean erabaki eta adostutako prezioak hartzen dira oinarri. Horretarako, balore-burtsak inbertsoreentzako ingurune seguru, garden eta doituta eskaintzen du transakzioak burutzeko. Balore-burtsak kapital-merkatua indartzen du eta garapen ekonomikoa eta finantzarioa bultzatzen du.
Lehenengo erakundeak Anberesen funtzionatu zuen 1531n. Espainian, balore-merkatuaren (edo balore-burtsaren) aurrekari historikoa Bartzelonako lonja izan zen, XIV. mendean; han, salgaiekin eragiketak egiten zituzten merkatariek. Burtsa gisa aitortu zuten lehenengoa Madrilgoa izan zen, 1831n; geroago Bilbokoa, Bartzelonakoa eta Valentziakoa sortu ziren.
Baloreen Merkatuko legearen 2. eta 3. artikuluen arabera, negoziagarri diren baloreak hauek litzateke:
* Sozietatek jaulkitako akzio edo akzioak lortzeko eskubidea igortzen duten bestelako balore negoziagarri baliokideak.
* Aurrezki kutxen partizipazio kuotak eta Espainiako Aurrezki Kutxen Konfederazioak igorritako partizipazio kuotak.
* Bonuak, obligazioak eta beste balore baliokideak.
* Hipoteka-zedula, hipoteka-bonu eta hipoteka-partizipazioak.
* Titulazio-bonuak.
* Inbertsio kolektiboen partizipazio edo akzioak.
* Merkatu monetariorako tresnak (Altxorraren Letrak, depositu zertifikazioak eta ordaindukoak)
* Partizipazio preferenteak
* Zedula territorialak
* Warrantak
* Bestelako disposizio legal edo arauzkoak balio negoziagarri bezala egotzi daitezkeenak.

## Erreferentziak

* ↑ Euskalterm: [Banka eta Aurrezkia Hiztegia ] [2019]

## Kanpo estekak

* Datuak: Q11691
* Multimedia: Stock exchanges / Q11691
# Balow

Balow Alemaniako udalerri bat da, Mecklenburg-Aurrepomerania estatuan. Azken zentsuaren arabera 308 biztanle zituen, 12,83 kilometro koadroko azaleran..

## Kanpo estekak

* Datuak: Q672834
* Multimedia: Balow / Q672834
# Atwood (kraterra)

Atwood kraterra Ilargiko talka-krater bat da. LQ21 lau-angelukoan dago. 28,6 kilometroko diametroa du. Izena George Atwoodren omenez darama.

## Erreferentziak

* (Ingelesez) (WGPSN), IAU Working Group for Planetary System Nomenclature. (2013ko otsailaren 13a). Gazetteer of Planetary Nomenclature. 1:1 Million-Scale Maps of the Moon. Nazioarteko Astronomia Elkartea / USGS.
* (Ingelesez) Andersson, L. E.; Whitaker, E. A.,. (1982). NASA Catalogue of Lunar Nomenclature. NASA RP-1097.
* (Ingelesez) Blue, Jennifer. (25 de julio de 2007). Gazetteer of Planetary Nomenclature. USGS.
* (Ingelesez) Bussey, B.; Spudis, P.. (2004). The Clementine Atlas of the Moon. Cambridge University Press ISBN 0-521-81528-2.
* (Ingelesez) Cocks, Elijah E.; Cocks, Josiah C.. (1995). Who's Who on the Moon: A Biographical Dictionary of Lunar Nomenclature. Tudor Publishers ISBN 0-936389-27-3..
* (Ingelesez) McDowell, Jonathan. (15 de julio de 2007). Lunar Nomenclature. Jonathan's Space Report.
* (Ingelesez) Menzel, D. H.; Minnaert, M.; Levin, B.; Dollfus, A.; Bell, B.. (1971). Report on Lunar Nomenclature by The Working Group of Commission 17 of the IAU. , 136 or..
* (Ingelesez) Moore, Patrick. (2001). On the Moon. Sterling Publishing Co ISBN 0-304-35469-4.
* (Ingelesez) Price, Fred W.. (1988). The Moon Observer's Handbook. Cambridge University Press ISBN 0521335000..
* (Ingelesez) Rükl, Antonín. (1990). Atlas of the Moon. Kalmbach Books ISBN 0-913135-17-8.
* (Ingelesez) Webb, Rev. T. W.. (1962). Celestial Objects for Common Telescopes, 6ª edición revisada. Dover ISBN 0-486-20917-2.
* (Ingelesez) Whitaker, Ewen A.. (2003). Mapping and Naming the Moon. Cambridge University Press 978-0-521-54414-6.
* (Ingelesez) Wlasuk, Peter T.. (2000). Observing the Moon. Springer ISBN 1-85233-193-3.
* (Ingelesez) Lunar Impact Crater Database. Lunar and Planetary Institute (USRA).

## Kanpo estekak

* Datuak: Q758285
* Multimedia: Atwood (crater) / Q758285
# Atxabal

Atxabal (izen ofiziala: Atxabal-Oro) Arabako mendia da, Zuiako udalerriaren barruan dagoena. Tontorrean gurutze bat eta telekomunikazioen antena bat ditu.
Protohistoriako herri harresitua aurkitu zen bertan eta induskatu zen.
Mendi hontara ondorengo igoera puntuetatik igo daiteke: Bitoriano, Domaikia, Murgia.
Beste izenak: Achabal, Peña Achabal, Peña Achábal, Peñas de Oro, Oroko haitzak, Monte de Oro, Monte Oro, Oro.

## Abiapuntuak

* Bitorianotik ordu bat.
* Domaikiatik ordu 1.
* Aperregitik ordu 1.

## Santutegia

Oroko Santutegia mendiaren mendebaldean dago kokatuta. XV. mendekoa da eta hainbat erromesaldiren lekuko izan da.

## Ikus, gainera

* Arabako mendiak
* Atxabal (Toloño)

## Erreferentziak

* ↑ Atxabal Euskaltzaindiaren toponimian
* ↑ Euskal Herriko Mendien Katalogoa 2007ko otsaila, 2009ko apirila, Euskal Mendizale Federazioa. Katalogo horretako toponimoek Euskaltzaindiaren Onomastika Batzordearen oniritzia dute. (EODA) Atxabal (Mendikat)

## Kanpo estekak

* Atxabal / Peñas de Oro, http://www.euskal-herria.org/.
* Atxabal luberri.net webgunean
* Datuak: Q12254437
# Atxaragun

Atxaragun Bizkaiko mendia da, 1067 metro ditu eta Gorbeia-Itxinako mendilerroan kokatuta dagoena.

## Erreferentziak

* ↑ Gailurraren izena: Atxaragun (Mendikat webgunean)
* ↑ Euskal Herriko Mendien Katalogoa 2007ko otsaila, 2009ko apirila, Euskal Mendizale Federazioa. Katalogo horretako toponimoek Euskaltzaindiaren Onomastika Batzordearen oniritzia dute. (EODA) Atxaragun (Mendikat)

## Ikus, gainera

* Euskal Herriko mendiak
* Bizkaiko mendien zerrenda

## Kanpo estekak

* luberri.net webgunean
* Datuak: Q57085597
# Atxarte

Atxarte Untzillatx eta Axtxiki mendien artean dagoen haitzartea da, izenak azaltzen duen bezala.
Eskalada egiteko oso toki aproposa. Izan ere, Eskalada Eskola dago bertan.
Gaur egun, harrobia dago martxan toki honetan, Urkiolako Natur Parkean egon arren.

## Abiapuntuak

Abadiñoko Mendiola auzoa lekurik hoberena da Atxartera ailegatzeko. Halaber, Mañaria eta Urkiolako mendatea ohiko abiapuntuak dira.

## Protestak

1990ko urriaren 26an, 60 eskalatzailek 36 gau eta egun luzatuko zen kanpaldia abiatu zuten Atxarteko harrobiko horman, plataforma batean zintzilik. 24 orduko txandak egiten zituzten, harrobiarekin Labargorriko horma historikoa suntsitzen ari zirela salatzeko. Harrobiak Urkiolako natura parkea kaltetzen zuela ere gaitzetsi zuten. Hurrengo urteko udazkenean berriro igo ziren eta Ertzaintzak hainbat lagun atxilotu zituen.

## Erreferentziak

* ↑ https://www.argia.eus/efemerideen-kanala/60-eskalatzailek-36-gau-eta-egun-luzatuko-zen-kanpaldia-abiatu-zuten-atxarteko-harrobiko-horman-plataforma-batean-zintzilik

## Kanpo estekak

* (Gaztelaniaz) Atxarteko Eskalada Eskolaren webgunea
* Datuak: Q12254438
# Atxarre (Gorbeia)

Atxarre Bizkaiko mendia da, 1063 metro ditu eta Gorbeia-Itxinako mendilerroan kokatuta dagoena.

## Erreferentziak

* ↑ Gailurraren izena: Atxarre (Mendikat webgunean)
* ↑ Euskal Herriko Mendien Katalogoa 2007ko otsaila, 2009ko apirila, Euskal Mendizale Federazioa. Katalogo horretako toponimoek Euskaltzaindiaren Onomastika Batzordearen oniritzia dute. (EODA) (Gorbeia) Atxarre (Gorbeia) (Mendikat)

## Ikus, gainera

* Euskal Herriko mendiak
* Bizkaiko mendien zerrenda

## Kanpo estekak

* luberri.net webgunean
* Datuak: Q57085670
# Atxarro

Atxarro Zaraia mendilerroko mendietako bat da. Debagoiena eskualdeko azken labarrean kokatua dago, eta 796 metroko garaiera du. Zaraia mendilerroko mendien artean, seigarren txikiena da.

## Irispideak

Bide errazena, Arlabango mendatetik abiatzen da. Arlabango mendatea igarotzen duen errepidearen zati batean, Ama Birjinaren irudia dago. Toki hauxe da bide honen abiapuntua. Hemendik, errepidearen beste aldean dagoen malda igotzen hasi behar da, gora eta gora, Artabilla labarrerantz desbideratuz. Honen ondoren, basobide bat dator, pinu artean dagoena, mendiaren hegoaldeko lepoan. Hemendik, zailtasun handirik gabe, tontorrera hel daiteke

## Berezitasunak

Tontorretik gertu, leize txikitxo eta estu bat du mendi honek.

## Inguruko tokiak

Mendi honen hegoaldeko lepoa, txabola eta ehiza babeslekuz josia dago. Izan ere, oso ohikoa da inguru hortan ehiztariak ibiltzea.

## Kanpo estekak

* Datuak: Q12254439
# Belardi

Belardia, belaia edo belar soroa lur-eremu laua edo malda leunekoa da, belarra berez edo ereinda hazten dena. Gizakiak edota abereek larratzearen ondorioz sortutakoa izaten da, eta ebakiaz edo aziendak alhatuz erabil daiteke.

## Izena

Euskararen Herri Hizkeren Atlasak bedarleku, lantzar, sololantzar, landa, solo, bedarselai, zelai, belardi, belaze, belaso, belati, belai, larre, soro, sorro, phentze eta soho sinonimoak dakartza.

## Landare espezieak

Landare belarkara ugari hazten da belardietan, gramineak nagusi direla. Euskal Herrian, espezie hauek dira ohikoenak: Agrostis capillaris, Anthoxanthum odoratum, Arrhenatherum elatius, Dactylis glomerata subsp. glomerata, Cynosurus cristatus, Festuca arundinacea, Festuca rubra, Holcus lanatus, Lolium perenne, Brachypodium pinnatum subsp. rupestre, Lathyrus pratensis, Trifolium pratense, Trifolium repens, Lotus corniculatus, Achillea millefolium, Hypochoeris radicata, Crepis capillaris, Taraxacum officinale, Centaurea debeauxii, Plantago lanceolata, Cerastium fontanum, Stellaria graminea, Ranunculus acris, Ranunculus bulbosus, Rumex acetosa, Malva moschata eta Veronica chamaedrys.
Belardien ekoizpena handitzeko askotan erein egiten dira. Llollobelar italiarra (Lolium multiflorum), llollobelar ingelesa eta hirusta gorria (Trifolium pratense) dira espezierik erabilienak.

## Erabilera

Hauek dira belardietako bazka baliatzeko modu nagusiak:
* Larratzea edo alhatzea: urtean zehar edo belarraren hazkuntza garaian aziendak libreki egiten du bazka. Erarik zaharrena, zabalduena eta ekonomikoena da.
* Ebakitzea, bai berdean jateko, bai gordetzeko. Bazka lehorturik edo siloraturik gorde daiteke negurako. Sega-belardia deitzen zaio era horretan erabiltzen denari.
Askotan erabilpen mistoa ematen zaio belardiari: udaberrian ebakialdi bat edo bi ematen zaizkio, belarra lehortzeko edo siloratzeko, eta udazken-neguan alhan jaten da.

## Erreferentziak

* ↑ Belardi. Euskalterm Terminologia Banku Publikoa, euskadi.eus (Noiz kontsultatua: 2021-3-17).
* ↑ Belai. Euskaltzaindiaren Hiztegia euskaltzaindia.eus (Noiz kontsultatua: 2021-7-15).
* 1 2 3 Goierriko belardien kudeaketarako gidaliburua. goimen.org (Noiz kontsultatua: 2021-3-17).
* ↑ 1810: prado / pré / field. Euskararen Herri Hizkeren Atlasa, euskaltzaindia.eus (Noiz kontsultatua: 2021-4-10).
* ↑ Prados mesófilos. Mapa de Vegetación Potencial de Navarra, cfnavarra.es (Noiz kontsultatua: 2021-3-17).

## Kanpo estekak

* Datuak: Q7777019
* Multimedia: Meadows / Q7777019
# Belar Hockeya 2008ko Olinpiar Jokoetan

2008ko Olinpiar Jokoak - Pekin :
| Belar Hockeya ||
| Estatu Partehartzaileak | 18 |
| Hasiera | abuztuaren 10a |
| Bukaera | abuztuaren 23a |
| Atleta kopurua | ~500 |
| Lekua | Olympic Green Hockey Zelaia |
| Modalitateak | 2 |
Belar Hockeya 2008ko Olinpiar Jokoetan abuztuaren 10etik abuztuaren 23ra arte jokatu zen Bejingo Olympic Green Hockey Zelaian. 2 modalitate ezberdin daude eta guztira 18 herrialde ezberdinetako hainbat kirolarik hartu zuten parte.

## Partehartzaileak
### Gizonak
#### Azken Fasea

| Finalaurrekoak | Finalaurrekoak | Finala | Finala |
| Herbehereak | 3 |
| Alemania | 4 |
| | | Alemania | 1 |
| | | Espainia | 0 |
| Espainia | 3 |
| Australia | 2 | |

### Emakumeak
#### Azken Fasea

| Finalaurrekoak | Finalaurrekoak | Finala | Finala |
| Alemania | 2 |
| Txina | 3 |
| | | Txina | 0 |
| | | Herbehereak | 2 |
| Herbehereak | 5 |
| Argentina | 2 | |

## Dominak
### Gizonak

* Alemania
* Espainia
* Australia

### Emakumeak

* Herbehereak
* Txina
* Argentina

## Kanpo estekak

* Datuak: Q221132
* Multimedia: Field hockey at the 2008 Summer Olympics / Q221132
# Belar onduaren uzta Éragnyn

Belar onduaren uzta Éragnyn (frantsesez, Fenaison à Éragny) margolana Camille Pissarro margolari frantsesak 1901an egindako margoa da. Genero-margolana da, Frantziako Éragny-sur-Epte komunan ezagututako eszena aurkezten baitu: bertako nezakariak belar onduaren bilketa egiten, alegia. 1946tik Kanadako Nazio Galerian ikus daiteke. Lan hau inpresionismo barruan kokatzen da.

## Azterketa

1884ko abenduan Pissarroren familia Pontoise inguruko etxetik Éragnyra aldatu ziren; han biziko zen margolaria bere heriotza gertatu arte, 1903an. Inguru hartan nekazal ohiturak ezagutzeko parada izan zuen eta margolan honetan horietako bat jasotzen da. Koloreen aldetik, izenburu hori izan arren, berdeak du nagusitasuna. Lehen planoan lanean ari diren bost emakume ikusten ditugu; atzealdean beste lau sumatu ditzakegu baina horiek ez dira ondo definitzen. Langileen irudiek mugimendua transmititzen dute, batez ere une honetan lanean dauden bi emakumeei esker. Beheko ezkerreko aldean egilearen sinadura eta urtea ikus daitezke.

## Erreferentziak

* ↑ https://web.archive.org/web/20160306201520/http://beaux-arts.ca/fr/voir/collections/artwork.php?mkey=2108

## Kanpo estekak

* Kanadako Galeria Nazioanala.
* Datuak: Q5407253
* Multimedia: Fenaison à Éragny by Camille Pissarro / Q5407253
# Belar bilketa (margolana)

Belar bilketa edo belar metatzea, 1565eko Pieter Bruegel Zaharra flandriar margolariaren olio pintura bat da. Sei margolanez osatutako bildumako bat da, hauek urtaro bakoitza irudikatzen dute.
Gaur egun Lobkowicz familiaren jabetzakoa da, eta Pragako gazteluaren atala den Lobkowicz jauregian ikusgai dago.

## Kanpo estekak

* Datuak: Q1213437
* Multimedia: The Hay Harvest by Pieter Bruegel (I) / Q1213437
# Belar artifizial

Belar artifiziala edota belar sintetikoa delakoa belar naturalaren itxura duen moketa industrial mota bat da, baina plastiko eta material sintetikoz ekoiztua dago. Gaur egun kirol instalakuntzetan oso ohikoa da, aldiz, antzina hauetan belar naturala erabiltzen zelarik. Bere erabilpen nagusia kiroldegietan izan arren, etxebizitza eta merkatalguneetan ere erabili ohi da.
Lehenbiziko belar artifiziala 1965an EEBBko Texas estatuko Houston hirian dagoen Astrodom estadioan ezarri zen. Ondoren, produktu honek ospea bereganatu eta 1970eko hamarkadan zehar EEBB eta Kanadako futbol amerikar eta beisbol estadioetan jartzen hasi zen.
1980ko hamarkadan Europako zenbait futbol taldeek euren estadioetan ezarri zuten, honela bere erabilpena zabaltzen joan zelarik. Halere, 1990eko hamarkadan futbol munduan ospe txarra bereganatu zuen, belar naturala baino latzagoa zenez, lesio gehiago eragiten baizituen. Hartara, UEFA, UEFA eta hainbat herrialdeetako futbol federazioek belar artifizialaren erabilera debekatu zuten.
XXI. mendean hirugarren belaunaldiko belar artifiziala sortu zen. Belar artifizial mota honetan ezaugarriak hobetu zirenez, belar naturalaren antzekotasun handia lortu zen.

## Ikus gainera

* Belar

## Kanpo estekak

* Datuak: Q311935
* Multimedia: Artificial turf / Q311935
# Belar ondu

Belar ondua edo ihartua zenbait gramineae edo poaceae ihartuez egiten da. Belar hori animalien elikaduran erabiltzen da, bazka-landare moduan. Larretako loreak ere erabiltzen dira. Zehatz-mehatz hauexek dira belar ondu egiteko beste landare artean erabiltzen diren espezie nagusiak:
* Lolium multiflorum
* Lolium perenne
* Hirusta mota desberdinak
Zenbait herritan alpapa (Medicago sativa) erabiltzen da kategoria handiagoko animaliei emateko, esaterako zaldiei eta idiei. Erabilitako landareen arabera belar onduaren elikadura balioa aldatu egiten da. Esaterako, euri gutxi egiten duen inguruetan balio eskasago izaten du. Behin belarra moztuta eta jaso baino lehen, ondo ihartzeko, moztutako tokitan bertan uzten da, horrela hezetasuna hobeto galduz elikagaiak bere egitura gordetzen du, horrela ondoko jasotzeko prozesua erraztuz. Garai batean belar onduez metak egiten ziren. Gaur egun makinak erabiliz fardel handiak egiten dira gero biltegietara eramateko.

## Erreferentziak

* ↑ Juan Garmendia Larrañaga - Xabier Mendiguren Bereziartu: Juan Garmendia Larrañagaren Hiztegi Etnografikoa. Donostia: Ikastolen Elkartea, 2003. 47.or.

## Ikus, gainera

* Lasto
* Meta

## Kanpo estekak

* Datuak: Q336989
* Multimedia: Hay / Q336989
# Belar proventzal

Belar proventzalak (frantsesez: Herbes de Provence) Frantzia hego-ekialdeko Proventza eskualdeko belar lehorren nahasketa tipikoa da. Hasieran deskribapen terminoa besterik ez zen izan baina 70eko hamarkadan merkataritza-nahasketak izen honekin saltzen hasi ziren. Nahaste horiek, askotan, azarria, mendaroa, erromeroa, ezkaia, eta oreganoa izaten dute. Ipar Amerikako merkatuan labanda hostoak gehitzen dira. Belar nahasketa hau normalean plantxan eta erregosia egindako elikagaietan erabiltzen da.

## Sorrera

Proventzako sukaldaritzan tradizioz belar asko erabiltzen ziren eta, askotan, kolektiboki herbes de Provence bezala ezagutzen, baina ez konbinazio zehatz batean, eta ez zen saltzen nahasketa prestatu bat bezala. 1970eko hamarkadan, espezien banatzaile handienek homogeneizatutako nahasketak egin zituzten, besteak beste, Ducros Frantzian (gaur egun McCormick & Companyren zati bat).

## Erabilitako belarrak

Nahaste hauek normalean azarria, mendaroa, erromeroa, ezkaia, oreganoa, eta beste belar batzuk ditu. Ipar Amerikako merkatuan, labanda hostoak gehitzen dira (agian, Provenza eta labanda eremuen artean Ameriketan egiten den loturagatik), nahiz eta labanda ez den agertzen 1910eko Jean-Baptiste Reboulen Provenzako sukaldaritza errezeta bilduman.
Erabiltzen diren zenbait belar:
* Erromeroa
* Ezkaia
* Mendaroa
* Oreganoa
* Salbia
* Ereinotza

## Salmenta

Belar Proventzal izena generikoa denez, eta ez duenez Jatorrizko deiturarik, merkatuan dagoen edozein nahasketa Provenzatik datorren bermerik ez da; hain zuzen ere, horietako gehienak Europa erdialde eta ekialdetik , Iparraldeko Afrikatik, eta Txinatik datoz. Belar proventzalak askotan beste belar batzuek baino poltsa handiagotan saltzen dira, eta prezioz, berriz, Provenzan beste belar batzuek baino askoz ere merkeagoak dira.

## Erabilpena

Belar proventzalak parrilan egindako janariari, hala nola, arraina eta haragia, eta baita barazki-menestrari, zaporea emateko erabiltzen dira. Nahasketa elikagaietara gehitu daiteke aurretik edo sukaldatzean zehar edo olioarekin nahasturik sukaldatu aurretik, zaporea sarrarazteko janari egosian. Oso gutxitan gehitzen zaio guztiz sukaldatu ondoren.

## Erreferentziak

* ↑ (Frantsesez) Marseille (dir.), Jacques. (2002). Dictionnaire de la Provence et de la Côte d'Azur. Éd. Larousse, Paris ISBN 2035751055..
* ↑ (Ingelesez) Crum, Hannah; LaGory, Alex. (2016). The Big Book of Kombucha: Brewing, Flavoring, and Enjoying the Health Benefits of Fermented Tea. Storey Publishing ISBN 9781612124339. (Noiz kontsultatua: 2018-04-05).
* ↑ (Ingelesez) Mélogue, François de. (2015-11-01). Cuisine of the Sun: A Ray of Sunshine on Your Plate. BookBaby ISBN 9781682225158. (Noiz kontsultatua: 2018-04-05).
* ↑ (Frantsesez) Reboul, Jean-Baptiste. (1910). La cuisinière provençale. .
* ↑ (Frantsesez) Marseille, Jacques, ed.. (2002). Dictionnaire de la Provence et de la Côte d'Azur. Larousse ISBN 2035751055..

## Ikus, gainera

* Frantziako sukaldaritza
* Belar onak

## Kanpo estekak

* Datuak: Q913548
* Multimedia: Herbs of Provence / Q913548
# Basawan

Basawan Indiako pintorea izan zen. XVI. mendean bizi izan zen. Humayun enperadoreak (1530-1556) sortu eta honen seme Akbarrek (1556-1605) jarraipena eman zion eskolakoa eta Persiako Abd al-Samad pintorearen ikaslea. Bere lanetan nabari da ondo ezagutzen zituela pinturako ereduak; perspektibak moldatzen trebea zen oso, Europako obrak ezagutzen zituela seinale. Errealismo handiko pertsonaiak pintatzen zituen, argazkiak ziruditenak ia. Kolore biziak erabili ohi zituen. Ehunen bat lanetan agertzen da bere sinadura; horietako asko olerkiak ilustratzeko eginak dira.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q728311
* Multimedia: Basawan / Q728311
# Basberg

Basberg Alemaniako udalerria da. Renania-Palatinatua estatuan dago, [[Vulkaneifel (barrutia)|Vulkaneifel]] barrutian. 2014an 81 biztanle zituen 2,32 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q567622
* Multimedia: Basberg / Q567622
# Basauriko geralekua

    Ez nahasi Bilboko Renfe Aldiriak sarearen Bidebieta–Basauri geltokia edo Bilboko metroko.
Basauri Euskal Herriko Bizkaiko tren geraleku bat da, Basauri udalerrian kokatuta dagoena.
Geralekua 1863ko martxoaren 2an ireki zen.

## Egoera

Geralekua honako burdinbide hauen ibilbidearen zati da:
* Castejon — Bilbo: 241,300 kilometro-puntua

## Sarbideak

* Uriarte kalea, 18

### Irisgarritasuna

Irisgarritasuna :
| Lekua | Sarbidea |
| Geltokia | Uriarte kalea, 18 |
| Nasak | 1. trenbidea |
| Nasak | 2. trenbidea |
| Trenak | 1. trenbidea |
| Trenak | 2. trenbidea |

## Historia

Geralekua 1863ko martxoaren 2an ireki zen, Nafarroa eta Bizkaia Errioxa eta Araba bidez lotu nahi zituen trenbidearen Miranda Ebro-Bilbo zatia ireki zuenean, Castejondik Bilborako Burdinbide Konpainia delakoak, Castejon-Bilbo burdinbidea.
Berehala, konpainia hondatu egin zen eta Norteko Konpainiak bere gain hartu zuen. Iberiar Penintsulako Iparraldeko burdinbideen konpainiaren esku geratu zen, bere titulartasuna mantendu zuen 1941ean nazionalizatu eta sortu berria zen RENFEn integratu zuten arte.
2004ko abenduaren 31tik Renfe Operadorak linea ustiatzen du, Adif trenbide-instalazioen titularra den bitartean.

## Geralekua

Geralekuak bi izkineko nasa ditu, nasen arteko aldaketa trenbide gaineko pasonibela gurutzatuz egiten dela.

## Zerbitzuak

| Zerbitzua | Hasiera | Ibilbidea | Amaiera ⁠ |
| C-3 | Bilbo Abando | Miribilla • la Peña • Ollargan • Bidebieta–Basauri • Abaroa–San Migel • Basauri • Arrigorriaga • Ugao-Miraballes • Bakiola • Arrankudiaga • Arbide • Arakaldo • Areta • Laudio • Santa Kurutz–Laudio • Luiaondo • Salbio • Amurrio–Iparralde • Amurrio • Iñarratxu | Urduña |

## Erreferentziak

* ↑ EuroFerroviarios. «Basauri (geralekua)» euroferroviarios.net (Noiz kontsultatua: 2020-05-05).
* ↑ «Zaragozatik Iruñera eta Altsasura» web.archive.org 2011-01-15 (Noiz kontsultatua: 2020-06-13).
* ↑ Herri Lanen Memoria 1884
* ↑ Iberiar Penintsulako Iparraldeko burdinbideak

## Ikus, gainera

* Administrador de Infraestructuras Ferroviarias
* Renfe Operadora

## Kanpo estekak

* ADIF enpresako web gunea
* RENFE enpresako web gunea
* Datuak: Q5845779
iea  Bilboko Renfe Aldiriak :
| | Abaroa–San Migel | Basauri | Arrigorriaga | |
| Bilbo–Abando | | | | Castejon |